Universiteti Tidewater krijon program për borxhet studentore
Muajin e kaluar, administrata e Presidentit Obama ofroi ndihmë financiare për 1 milionë studentë dhe të sapodiplomuar
Veterani i marinës Reason Chandler donte të merrte një diplomë universitare pasi u kthye nga shërbimi ushtarak, por i duheshin para për të paguar. Për këtë arsye, ashtu si edhe pothuajse gjysma e 46 mijë studentëve në universitetin lokal Tidewater në Virxhinia, ai aplikoi për ndihmë financiare, duke marrë hua dhe grante për të ndihmuar në financimin e arsimimit të tij. Për të marrë çeqet e huave, studentët e Tidewater duhet të plotësojnë një formular për buxhetin e të ardhurave aktuale dhe shpenzimet, si edhe një parashikim për buxhetin për pas diplomimit, bazuar në rrogën që mund të marrin nga puna e parë. Ideja është që ata të dinë sesa para u mbeten për të larë borxhin. Kjo është një shumë e arsyeshme, thotë Presidentja e Universiteyit Tidewater Deborah DiCroce. Di Croce thotë se Tidewater bëri një lidhje mes planeve të buxhetit me paketat e ndihmës financiare për të ndihuar në shmangien e krizës që po thellohej. Ndërsa ekonomia dobësohej, gjithjë e më tepër studentë aplikuan tek Tidewater, falë kostos së ulët të universiteteve lokale. Po ashtu në rritje është edhe numri i studentëve që financojnë studimet me hua. Muajin e kaluar Presidenti Obama njoftoi për një plan për uljen e borxhit për studentët dhe të sapodiplomuarit. Duke filluar nga viti i ardhshëm, plani për të paguar sapo fillon punë nuk do ta kalojë 10 për qindshin e të ardhurave dhe e fal pjesën e huasë që mbetet pas 20 vjetësh pagesë. Reason Chandler është i kënaqur që i bëri përgatitjet përpara dhe thotë se iu desh të merrte më pak hua. Në fund të fundit atij do t’i duhet të paguajë edhe për studimet pasuniversitare.